כאשר הם מגיעים לאי הם מגלים שהדיקטטור כפוף לאדם אמריקאי בשם ג'יימס מונרו (אריק רוברטס), בעצמו איש סוכנות הביון המרכזית בנוסף לכך למונרו יש שומר ראש ושמו פיין (סטיבן ויליאמס). אחר כך גאנר (דולף לונדגרן) בוגד בצוות ומצטרף אל מונרו. לאחר מאבק אלים עם גאנר, ברני גורם לו לשתף פעולה עם הצוות לאחר מכן, הדיקטטור נרצח, ובסוף ברני נאבק בפיין. לאחר מאבק אלים וקשה עם פיין, טול רוד ממשיך להיאבק בו אך לאחר מכן, הוא גורם לו לעלות באש לאחר שהחבורה העלתה את המקום באש, טול רוד הורג את פיין. לבסוף ג'יימס אוחז בסנדרה ומאיים להרוג אותה.
לי כריסמס (ג'ייסון סטיית'האם) נועץ סכין בגבו של מונרו והצוות משלים את המשימה.
הסרט נגמר במשחק פגיעה למטרה של טוול נגד לי.
הפקה.
את הסרט הפיקו אבי לרנר, קווין קינג טמפלטון וג'ון תומפסון. הסרט צולם בריו דה ז'ניירו, ניו אורלינס ולוס אנג'לס. בשנת 2012 עלה לאקרנים סרט ההמשך, בלתי נשכחים 2.
ביקורות והכנסות.
רוב הביקורות על הסרט היו מעורבות, אך למרות הביקורות הסרט הפך להצלחה מסחרית. הוא אף הגיע למקומות הראשונים של שוברי הקופות בארצות הברית, אנגליה וסין. נכון ל-26 בספטמבר 2010 הסרט הכניס כ-101,505,966 דולר בארצות הברית וכ-146,053,000 דולר בחו"ל. ובסך הכל $274,470,394.
Quake Live
Quake Live הוא משחק וידאו מסוג ירי בגוף ראשון (FPS) שפותח על ידי חברת "id Software", ומהווה גרסה חדשה, חינמית ומעודנת יותר ל-Quake III Arena. הוא מיועד למחשבים עם ארכיטקטורת X86 ועם מערכות ההפעלה של MAC OS X ,לינוקס ו-Microsoft Windows.
את המשחק ניתן להוריד ולהריץ דרך הדפדפן. ניתן להורידו בחינם, ובנוסף יש אפשרות לרכישת מנוי, שכולל הרחבה של כמות הזירות, סוגי המשחק ושרתי המשחק.
היסטוריה.
חברת id Software הודיעה בפומבי על התוכנית להוצאת המשחק ב-3 באוגוסט 2007, במהלך "QuakeCon 2007". היא הודיעה שבכוונתה ליצור משחק דפדפן דומה ל-Quake 3 בשם Quake Zero. בתחילת 2008 שונה השם ל-Quake Live. בסוף 2008 ובתחילת 2009 יצא המשחק בגרסת בטא בהזמנה בלבד. ב-4 בפברואר 2009 יצא המשחק בגרסת בטא פתוחה, והוא זכה לפופולריות רבה ועומס בשרת האינטרנט בימים הראשונים לצאתו. לאחר מספר קשיים בתחום הפרסום של המשחק, יצא המשחק לבסוף בגרסת "פרימיום" ו"פרו" ב-6 באוגוסט 2010.
מקבת (ארכאולוגיה)
מקבת היא כלי פרהיסטורי ששימש לסיתות כלי אבן, מעין פטיש חסר ידית. המקבות נחלקות לשתי קבוצות עיקריות, מקבות אבן ומקבות קרן.
מקבות אבן.
מקבת אבן (hammer stone), הנקראת גם מקבת קשה, עשויה לרוב מחלוק נחל או חלוק חוף. ישנן גם מקבות קשות העשויות מגרעין צור משומש, שעבר הסבה למקבת על ידי סיתות במכות רבות מול אבן אחרת עד שנעשה מעוגל.
המקבות נבדלות בקשיות הסלע ממנו הן עשויות, מידת חספוס פניו, משקל הפריט וצורתו הכללית. אלה - ביחד עם מיומנות הסתת - קובעים את אופיים של הנתזים והלהבים המופקים.
בתעשיות כלי האבן הקדומות היה שימוש במקבות קשות בלבד. אולם כבר אז נעשה שימוש במקבות קטנות ושטוחות לשִׁבְרוּר וקטימה של נתז או להב אבן במהלך התקנתם לכלי. השימוש במקבות אבן נמשך לאורך כל התקופות הפרהיסטוריות. בראשית ההיסטוריה עשו בהן שימוש אף לסיתות אבני בנייה עד שנכנס השימוש בברזל לתפוצה רחבה בתקופת הברזל בערך 1000 לפני הספירה.
מקבות קרן.
מקבת קרן מותקנת מקרן אַיָּל (deer antler hammer) ששויפה ולוטשה, והיא נקראת גם מקבת רכה. לרבות ממקבות אלו יש ידית אך היא עשויה מחטיבה אחת של אותו חומר, יחד עם הקצה הפעיל.
מקבת הקרן חיונית לסיתות שטוח של כלים כגון אבן-יד, גרזן וכמה טיפוסי ראש חנית. טכניקה זו נכנסה לשימוש כבר בתעשיית אבני יד של האשלית המאוחרת כפי המשוער לפני 600 אלף שנה. לא ניתן היה להשיג את רמת הדיוק והסימטריה בעיצוב המוצר ללא כלי זה. ישנו הבדל ביעילות מקבות הקרן בהתאם למיני האיילים שבקרניהם נעשה שימוש. מקבות קרן שימשו גם להפקת נתזים דקים, לשיברור מדויק ולעיתים גם לסיתות להבונים עדינים. מקבות רכות מתאימות במיוחד לסיתות חומר גלם בעל פצילות גבוהה כגון אובסידיאן – סוג של זכוכית געשית ששימש אף הוא לייצור כלים. לעיתים השתמשו גם באלה מעץ קשה כמקבת.
מומנט (הסתברות)
מומנט של משתנה מקרי הוא התוחלת של חזקה שלמה כלשהי של המשתנה המקרי. המומנטים השונים של משתנה מקרי מהווים אינדיקציה לתכונות שונות של התפלגות המשתנה, ובמקרים רבים די בחישוב של מספר מומנטים כדי לקבל מידע על המשתנה האקראי, ללא חישוב מפורש של פונקציית ההתפלגות formula_1.
הגדרה ותכונות כלליות.
המומנט ה-k של משתנה מקרי formula_2 הוא formula_3 (בתנאי שהאינטגרל מתכנס בהחלט).
בדומה לזה, המומנט המרכזי ה-k הוא המומנט ה-k של המשתנה המקרי formula_4, אשר מתקבל על ידי הסטת המשתנה המקורי, formula_2, בתוחלתו כך שלמשתנה החדש תוחלת 0. את המומנט המרכזי מסמנים formula_6. לפי ההגדרה, המומנט מסדר אפס הוא 1: formula_7.
המומנטים של משתנה מקרי רציף formula_8 הם formula_9, כאשר f היא פונקציית הצפיפות. עבור משתנה מקרי בדיד מתקבל ביטוי דומה עם פונקציית ההסתברות במקום הצפיפות.
אפשר לנרמל את המומנטים לפי סטיית התקן, ולקבל מומנט מתוקן formula_10. לכל משתנה מקרי, המומנט המתוקן הראשון הוא 0, והשני 1.
למומנט המרכזי התכונות הבאות:
מומנטים מסדרים שונים.
למומנטים מסדרים נמוכים ישנה משמעות אינטואיטיבית לגבי טיב הפילוג הנתון:
מומנטים של סכום משתנים מקריים.
יהיו formula_21 שני משתנים מקריים ונניח כי קיימים להם מומנטים מכל סדר. אזי:
אם בנוסף ידוע כי formula_21 הם גם חסרי קורלציה אזי:
ואם ידוע כי formula_21 הם גם בלתי תלויים סטטיסטית, אזי:
קשר בין המומנטים לבין ההתפלגות.
התמרת פוריה קושרת בין התפלגות של משתנה לבין הפונקציה האופיינית שלו, המוגדרת כך: formula_27 (כאשר formula_28). אי לכך, ניתן להראות כי שני משתנים מקריים הם שווי פילוג אם ורק אם יש להם אותה פונקציה אופיינית, ומכאן שהפונקציה האופיינית מגדירה את פילוג המשתנה.
מתוך הפונקציה האופיינית ניתן להגדיר את הפונקציה היוצרת מומנטים של משתנה מקרי: formula_29 כעת, לפי פיתוח טיילור של הפונקציה formula_30, נקבל כי הפונקציה היוצרת מומנטים ניתנת לביטוי כך:
formula_31.
מסקנה: אם ידועה פונקציית הצפיפות של המשתנה המקרי, ניתן לקבל מומנט כלשהו מסדר formula_32 על ידי כתיבת הפונקציה היוצרת מומנטים, גזירתהּ formula_32 פעמים והצבת 0:
formula_34
מאידך, תחת תנאים מתאימים, אם ידועים לנו כל המומנטים של המשתנה המקרי, ניתן להשתמש בנוסחה הנ"ל לקבלת פונקציית הצפיפות. אם כי קיומה של הפונקציה היוצרת מומנטים אינו מובטח (על אינטגרל התוחלת להתכנס), ונדרשים תנאים להחלפת סדר סכימה ואנטגרציה כדי לקבל את המסקנה לעיל.
Fox Kids
פוקס קידס (באנגלית: Fox Kids) היה ערוץ טלוויזיה בבעלות חברת פוקס האמריקאית, שהוקם ב-8 בספטמבר 1990 ושידר תוכניות טלוויזיה לילדים. בשנת 2002 נרכש הערוץ על ידי חברת וולט דיסני והוחלף בהדרגה באוסטרליה, באירופה, בדרום אמריקה, ובישראל (ב-yes וב-HOT) בערוץ ג'טיקס שכלל בתוכו גם את ספריית התכנים של קודמו.
היסטוריה.
ב-8 בספטמבר 1990 הוקם בארצות הברית ערוץ חדש, כחלק מרשת פוקס בשם "פוקס קידס" ששידר בימים שני עד שישי בשעות אחר הצהריים ובימי שבת בבוקר תוכניות, רובן מצוירות, המתאימות לילדים ולגיל הרך. מנהל הערוץ אז היה חיים סבן (מאז שאיחד את חברת הפקה שלו "Saban Entertainment" ב-1995) שהפיק גם סדרות טלוויזיה רבות ומצליחות בערוץ כולל את ה"פאוור ריינג'רס" ועוד. ב-2002 הערוץ נסגר עקב בעיות כספיות, רייטינג נמוך ובעקבות פרישתו של סבן מהפקת סדרות טלוויזיה. סבן מכר את הערוץ כולל את חברת הפקה שלו לחברת וולט דיסני בסכום של 1.7 מיליארד דולר. חברת דיסני מיתגה את הערוץ מחדש ושנתה את שמו ל"ג'טיקס". הפאוור ריינג'רס הייתה הסדרה היחידה מפוקס קידס שהמשיכה את שידוריה בערוץ ג'טיקס החדש.
בישראל.
ערוץ פוקס קידס שודר בישראל החל מ-18 באפריל 2001 ועד שנת 2005. בין הסדרות הזרות הבולטות ששודרו בו ניתן למנות את "אוליבר טוויסט", ״אונץ׳ פונץ׳״, ״ג'ים בוטן״, ״דיאבוליק״, ״דני שובבני״, ״וולטר מלון״, ״מגה בייביז״, "ספיידרמן ללא גבולות״, "עוגי דוגי", ״תשאלו את ויקטור", "החיים עם לואי", "אנג'לה אנקונדה", "כיתה 402" ו"ארגאי", שהן סדרות מצוירות; את הסדרות המצולמות "צמרמורת" וה"פאוור ריינג'רס"; ואת סדרות האנימה: "סופר פיג", "שינזו" ו״פלינט בלש הזמן״. חלקן של הסדרות כבר שודרו בעבר בארץ, בעיקר בטלוויזיה החינוכית ובערוץ 6, אך גם במסגרת שידורי הילדים והנוער של רשות השידור, שמאמצע שנות ה-90 קבלו את השם "זאפ".
כמו כן, היו תוכניות מקוריות בערוץ, כגון "גור ואוח", "פלא וחבריו", ״מטבחבחים״, "קומי קומי" (מצלמה נסתרת), "טלפנולי" (שעשועון) ו"בלאגן", ואופרות סבון לנוער ארגנטינאיות, כמו "המורדים" ו"פלוריסיינטה". רבים מהקדימונים לשידורי הערוץ קריין השחקן והקומיקאי גורי אלפי. באמצע שנת 2005 שונה שמו של הערוץ גם בארץ ל"ערוץ ג'טיקס" בעקבות הרכישה על ידי חברת וולט דיסני.
טרומן (פירושונים)
מקבת (ארכיאולוגיה)
מקבת' (פירושונים)
מבצע פלוטו